[Sted] politidistrikt

[postadresse]

[poststed]

|  |  |
| --- | --- |
|  | [dato] |

**KRAV OM ERSTATNING I ANLEDNING FORFØLGNING – [NAVN KLIENT]– FØDT [FØDSELSDATO]**

Det inngis med dette krav om oppreisning for uberettiget tvangsmiddelbruk i forbindelse med straffesak ved [Sted] politidistrikt, anm.nr. [åtte siffer].

1. **Ransakingen/Den kroppslige undersøkelsen**

[Forklar kort om selve ransakingen/den kroppslige undersøkelsen. Ingen argumentasjon, kun en gjengivelse av saken.]

1. **Oppreisning for andre forhold ved den uberettigede forfølgningen**

Etter straffeprosessloven § 447 annet ledd skal det tilkjennes et passende beløp i oppreisning der det «fremstår som rimelig», for forhold ved den uberettigede forfølgningen som ikke gjelder pågripelse eller varetektsfengsling. Disse forholdene dekkes av bestemmelsens første ledd. Det må videre vurderes om inngrepet var av «en viss betydning», jf. Ot.prp. nr. 77 (2001-2002) side 83.

Ransakingen/Den kroppslige undersøkelsen som er beskrevet i punkt 1 innebærer en uberettiget tvangsmiddelbruk i henhold til Riksadvokatens føringer i brev av 9. april 2021 om påtalemyndighetens legalitetskontroll med tvangsmiddelbruk i narkotikasaker. Tvangsmidler som blodprøve, urinprøve, ransaking eller gjennomgang av mobiltelefon, vil alle utgjøre inngrep i retten til privatliv, hjem eller korrespondanse etter EMK artikkel

8. Slike tiltak griper inn i kjernen av retten til privatliv, som er retten til kroppslig og psykisk integritet. Grovere tilfeller kan utgjøre risiko for krenkelse også av EMK artikkel 3 – forbudet mot nedverdigende behandling. Ransakingen/Den kroppslige undersøkelsen var [besluttet uten tilstrekkelig personell kompetanse/uten at lovens vilkår var oppfylt/uforholdsmessig] og utgjør derfor et brudd på EMK art. 8. [Vis gjerne mere spesifikt til Riksadvokatens føringer i brevet av 9. april 2021]

I henhold til EMK artikkel 13 har enhver krav på et effektivt rettsmiddel ved mulig krenkelse av EMK, og staten har en plikt til å prøve, stanse og reparere menneskerettsbruddet. At den urettmessige tvangsmiddelbruken utgjør en krenkelse av kjernen i retten til privatliv, anføres å i seg selv oppfylle kravet til at inngrepet er av «en viss betydning».

Videre vises det til…

*Redegjør nærmere for hvorfor inngrepet var av «en viss betydning». Den urettmessige tvangsmiddelbruken er i seg selv fysisk inngripende overfor klient. Det kan også vises til saksbehandlingstid, eventuell psykisk sykdom. Sliter klient med dette i forkant, er det ekstra belastende og undergis tvangsmiddelbruk og eventuell videre etterforskning. Er psykisk sykdom en følge av påfølgende straffesak, er det et moment som sier noe om inngrepet. Videre vil virkninger for familieliv kunne være relevant, barnevern, samlivsbrudd mm. Påvirkning på hjem og arbeidssituasjon. Trekk frem eventuell stigmatiserende siktelse, eller eventuell frihetsberøvelse som følgende av den uberettigede tvangsmiddelbruken.*

[Ettersom saken ble henlagt på «på bevistes stilling», medfører det at mistanken fortsatt henger over hen]

Det søkes om skjønnsmessig kompensasjon på bakgrunn av det ovennevnte. [Si noe om nivået. Se praksis fra Lovdata.]

1. **Nedsettelses- og bortfallsgrunner**

Det foreligger ingen nedsettelses- eller bortfallsgrunner, jf. straffeprosessloven § 446, jf. straffeprosessloven § 447 fjerde ledd. [[Navn klient] har avgitt avhør i saken.] Det kan ikke ses at det foreligger grunner til nedsettelse.

1. **Krav**

Det fremmes etter dette slikt

**krav:**

1. [Navn klient] tilkjennes skjønnsmessig oppreisning i medhold av straffeprosessloven § 447 annet ledd fastsatt av Statens sivilrettsforvaltning.

Med vennlig hilsen

[Ditt firma]

[Ditt navn]

Advokat/advokatfullmektig